amanoisuno/poetBack huggingface dataset:
湖上臥病喜陸鴻漸至 李冶 
昔去繁霜月，今來苦霧時。相逢仍臥病，欲語淚先垂。強勸陶家酒，還吟謝客詩。偶然成一醉，此外更何之。
寄校書七兄 李冶 
無事烏程縣，蹉跎歲月餘。不知芸閣吏，寂寞竟何如。遠水浮仙棹，寒星伴使車。因過大雷岸，莫忘八行書。
寄朱放 李冶 
望水試登山，山高湖又闊。相思無曉夕，相望經年月。鬱鬱山木榮，綿綿野花發。別後無限情，相逢一時說。
送韓揆之江西 李冶 
相看指楊柳，別恨轉依依。萬里江西水，孤舟何處歸。湓城潮不到，夏口信應稀。唯有衡陽雁，年年來去飛。
道意寄崔侍郎 李冶 
莫漫戀浮名，應須薄宦情。百年齊旦暮，前事盡虛盈。愁鬢行看白，童顏學未成。無過天竺國，依止古先生。
從蕭叔子聽彈琴，賦得三峽流泉歌 李冶 
妾家本住巫山雲，巫山流泉常自聞。玉琴彈出轉寥夐，巨石崩崖指下生，飛泉走浪弦中起。初疑憤怒含雷風，憶昔阮公為此曲，能令仲容聽不足。一彈既罷複一彈，
相思怨 李冶 
人道海水深，不抵相思半。海水尚有涯，相思渺無畔。攜琴上高樓，樓虛月華滿。彈著相思曲，弦腸一時斷。
感興 李冶 
朝雲暮雨鎮相隨，去雁來人有返期。玉枕只知長下淚，卻憶初聞鳳樓曲，教人寂寞複相思。
恩命追入，留別廣陵故人 李冶 
無才多病分龍鍾，不料虛名達九重。仰愧彈冠上華髮，桂樹不能留野客，沙鷗出浦謾相逢。
八至 李冶 
至近至遠東西，至深至淺清溪。至高至明日月，至親至疏夫妻。
送閻二十六赴剡縣 李冶 
流水閶門外，孤舟日複西。離情遍芳草，無處不萋萋。妾夢經吳苑，君行到剡溪。歸來重相訪，莫學阮郎迷。
得閻伯鈞書 李冶 
情來對鏡懶梳頭，暮雨蕭蕭庭樹秋。莫怪闌幹垂玉箸，只緣惆悵對銀鉤。
結素魚貽友人 李冶 
尺素如殘雪，結為雙鯉魚。欲知心裏事，看取腹中書。
偶居 李冶 
心遠浮雲知不還，心雲並在有無間。狂風何事相搖盪，吹向南山複北山。
明月夜留別 李冶 
離人無語月無聲，明月有光人有情。別後相思人似月，雲間水上到層城。
春閨怨 李冶 
百尺井欄上，數株桃已紅。念君遼海北，拋妾宋家東。
句 李冶 
經時未架卻，心緒亂縱橫。（季蘭五六歲時，其父抱于庭，已看雲鬟散，更念木枯榮。鞞鼓喧行選，旌旗拂座隅。不睹河陽一縣花，空見青山三兩點。（《寄房明府》，
寄洛中諸姊 元淳 
舊國經年別，關河萬里思。題詩憑雁翼，望月想蛾眉。白發愁偏覺，歸心夢獨知。誰堪離亂處，掩淚向南枝。
秦中春望 元淳 
鳳樓春望好，宮闕一重重。上苑雨中樹，終南霽後峰。落花行處遍，佳氣晚來濃。喜見休明代，霓裳躡道蹤。
句 元淳 
弟兄俱已盡，松柏問何人。聞道茂陵山水好，碧溪流水有桃源。赤城峭壁無人到，丹灶芝田有鶴來。三千宮女露蛾眉，笑煮黃金日月遲。（《寓言》，
舟夜一章 海印 
水色連天色，風聲益浪聲。旅人歸思苦，漁叟夢魂驚。舉棹雲先到，移舟月逐行。旋吟詩句罷，猶見遠山橫。